Nurofen Duo Max, 200mg/500mg, 24 comprimate filmate, Reckitt Benckiser
Nurofen Duo Max, 200mg/500mg, 24 comprimate filmate, Reckitt Benckiser Nurofen Duo Max combină două substanțe active: ibuprofen (200 mg) și paracetamol (500 mg), oferind un efect rapid și eficient de ameliorare a durerii și febrei. Ibuprofen face parte din grupa antiinflamatoarelor nesteroidiene (AINS) și reduce durerea, inflamația și febra. Paracetamol este un analgezic care acționează diferit de ibuprofen, contribuind la reducerea durerii și febrei. Acest medicament este indicat pentru tratamentul de scurtă durată al durerilor ușoare până la moderate, inclusiv: migrenă, durere de cap, durere de spate, durere menstruală, durere dentară, durere reumatică și musculară, durere asociată artritei ușoare, simptome de răceală și gripă, durere în gât și febră. Contraindicații Alergie la ibuprofen, paracetamol sau alte componente ale medicamentului. Alergie la acid acetilsalicilic sau alte analgezice AINS. Precauții speciale Sarcina și alăptarea: Evitați administrarea în ultimele 3 luni de sarcină; consultați medicul pentru utilizarea în primele 6 luni. Administrarea după săptămâna 20 poate afecta rinichii fătului. Fertilitate: Poate afecta fertilitatea la femei, efect reversibil după întreruperea tratamentului. Conducere și utilaje: Poate provoca amețeli, somnolență sau tulburări de concentrare. Mod de administrare Adulți: 1 comprimat de până la 3 ori pe zi, cu apă și alimente, la interval de cel puțin 6 ore între doze. Dacă simptomele nu sunt controlate, pot fi administrate 2 comprimate de până la 3 ori pe zi. Maxim: 6 comprimate în 24 ore (echivalentul a 1200 mg ibuprofen și 3000 mg paracetamol). Durată de administrare: maxim 3 zile; dacă simptomele persistă, consultați medicul. Copii și adolescenți: Nu se utilizează la persoane sub 18 ani. Se recomandă administrarea împreună cu alimente pentru reducerea riscului de efecte adverse gastrointestinale. Compoziție Substanțe active: Ibuprofen 200 mg, Paracetamol 500 mg Excipienți: croscarmeloză sodică, celuloză microcristalină, dioxid de siliciu coloidal anhidru, stearat de magneziu, acid stearic Film de acoperire: alcool polivinilic, dioxid de titan, talc, macrogol/PEG 4000, silicat de aluminiu și potasiu (E555), polisorbat Prezentare 24 comprimate filmate